CELEX: 32016R0683
Language: lv
Date: 2016-05-02 00:00:00
Title: Komisijas Regula (ES) 2016/683 (2016. gada 2. maijs), ar ko attiecībā uz propionskābes – propionātu (E 280–283) lietošanu tortiļās groza Eiropas Parlamenta un Padomes Regulas (EK) Nr. 1333/2008 II pielikumu (Dokuments attiecas uz EEZ)

3.5.2016   
            
            
               LV
            
            
               Eiropas Savienības Oficiālais Vēstnesis
            
            
               L 117/28
            
         KOMISIJAS REGULA (ES) 2016/683
   (2016. gada 2. maijs),
   ar ko attiecībā uz propionskābes – propionātu (E 280–283) lietošanu tortiļās groza Eiropas Parlamenta un Padomes Regulas (EK) Nr. 1333/2008 II pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu,
   tā kā:
   
               (1)
            
            
               Regulas (EK) Nr. 1333/2008 II pielikumā noteikts Savienības atļauto pārtikas piedevu saraksts un to lietošanas nosacījumi.
            
         
               (2)
            
            
               Savienības atļauto pārtikas piedevu sarakstu var atjaunināt saskaņā ar Eiropas Parlamenta un Padomes Regulas (EK) Nr. 1331/2008 (2) 3. panta 1. punktā minēto vienoto procedūru vai nu pēc Komisijas iniciatīvas, vai pēc pieteikuma saņemšanas.
            
         
               (3)
            
            
               Pieteikumā, ko iesniedza 2015. gada 14. jūlijā, tika lūgts paplašināt kalcija propionāta (E 282) atļautos lietojumus, lai to varētu lietot par konservantu, kas paildzina tortiļu glabāšanas laiku. Minēto pieteikumu saskaņā ar Regulas (EK) Nr. 1331/2008 4. pantu darīja pieejamu dalībvalstīm.
            
         
               (4)
            
            
               Propionskābi – propionātus lieto, lai paildzinātu tortiļu glabāšanas laiku, jo minētā produkta augstā mitruma satura un sastāva, kas sekmē mikrobu augšanu, dēļ minētais produkts ļoti ātri bojājas.
            
         
               (5)
            
            
               Propionskābi – propionātus plaši izmanto, lai novērstu pelējuma veidošanos raudzētos maizes izstrādājumos, jo tie ļoti minimāli ietekmē raugu, kā arī galaprodukta smaržu vai garšu.
            
         
               (6)
            
            
               Eiropas Pārtikas nekaitīguma iestāde (turpmāk “Iestāde”) atzinumā par propionskābes (E 280), nātrija propionāta (E 281), kalcija propionāta (E 282) un kālija propionāta (E 283) kā pārtikas piedevu atkārtotu novērtēšanu (3) secināja, ka maksimālās minēto vielu koncentrācijas neradīs bažas par kaitīgumu, ja minētās vielas lietos par pārtikas piedevām patlaban atļautajos lietošanas veidos un līmeņos. Atļauja lietot propionātus tortiļās ir atļaujas paplašinājums, kas neradīs papildu bažas, jo Iestādes veiktais eksponētības novērtējums aptvēra pārtikas produktu kategoriju “07.1. Maize un maizītes”.
            
         
               (7)
            
            
               Lai atjauninātu Regulas (EK) Nr. 1333/2008 II pielikumā iekļauto Savienības atļauto pārtikas piedevu sarakstu, Komisijai saskaņā ar Regulas (EK) Nr. 1331/2008 3. panta 2. punktu ir jālūdz Iestādes atzinums, izņemot gadījumus, kad šādi atjauninājumi nevar nelabvēlīgi ietekmēt cilvēku veselību. Tā kā atļauja lietot propionskābi – propionātus (E 280–283) par konservantu tortiļās ir atjauninājums, kas nevarētu nelabvēlīgi ietekmēt cilvēku veselību, Iestādes atzinumu lūgt nav nepieciešams.
            
         
               (8)
            
            
               Tāpēc būtu attiecīgi jāgroza Regulas (EK) Nr. 1333/2008 II pielikums.
            
         
               (9)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 II pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 2. maijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 354, 31.12.2008., 16. lpp.
   
   
      (2)  Eiropas Parlamenta un Padomes 2008. gada 16. decembra Regula (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 354, 31.12.2008., 1. lpp.).
   
      (3)  EFSA Journal 2014;12(7):3779.
   
      PIELIKUMS
      Regulas (EK) Nr. 1333/2008 II pielikuma E daļā, pārtikas produktu kategorijā “07.1. Maize un maizītes” ieraksti par propionskābi – propionātiem tiek aizstāti ar šādiem:
      
         
                      
                  
                  
                     “E 280–283
                  
                  
                     Propionskābe – propionāti
                  
                  
                     3 000 
                  
                  
                     (1) (6)
                  
                  
                     Tikai fasētā šķēlēs sagrieztā maizē un rudzu maizē
                  
               
                     E 280–283
                  
                  
                     Propionskābe – propionāti
                  
                  
                     2 000 
                  
                  
                     (1) (6)
                  
                  
                     Tikai maizē ar samazinātu enerģētisko vērtību; daļēji izceptā fasētā maizē; fasētās maizītēs, tortiļās un pitta maizē; fasētās pølsebrød, boller un dansk flutes
                     
                  
               
                     E 280–283
                  
                  
                     Propionskābe – propionāti
                  
                  
                     1 000 
                  
                  
                     (1) (6)
                  
                  
                     Tikai fasētā maizē”